Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 817/11/3304	Nové Mesto nad Váhom, 2.7.2012
EEČ : 2-24-68-2012

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, , Česko
Obsahom zmieru je:
a.	Peňažná suma určená na všeobecne prospešné účely: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ N.Mesto n.V. pod spisovou značkou ORP-58/DI-NM-2011 Kch.
že dňa 15.08.2011 v čase o 11.35 hod. viedla neovplyvnená alkoholom osobné motorové vozidlo zn. Škoda Felicia combi, EČV: XXXXX, po ceste II/499 označenej zvislou dopravnou značkou P1 "Daj prednosť v jazde!" ako vedľajšia cesta smerom od obce XXXXX, pričom v km 22,62 v obci XXXXX na križovatke tvaru "T" s cestou II/500 označenou zvislou dopravnou značkou P8 ako hlavná cesta, pri vchádzaní na hlavnú cestu a súčasnom odbočovaní vpravo, vošla s vozidlom priamo do jazdnej dráhy sprava po hlavnej ceste prichádzajúceho osobného motorového vozidla zn. Škoda Octavia, reg. č.: XXXXX, ktoré viedla XXXXX, nar. XXXXX, trvale bytom XXXXX č. XXXXX, okres XXXXX, Česká republika, následkom čoho došlo k zrážke vozidiel, v dôsledku ktorej vodička XXXXX utrpela zranenia, pre ktoré mala po dobu do 6 týždňov sťažený obvyklý spôsob života. 
Odôvodnenie: 
	Proti obvinenej je vedené trestné stíhanie pre prečin ublíženia na zdraví podľa ustanovenia § 158 Trestného zákona na tom skutkovom základe, že dňa 15.08.2011 v čase o 11.35 hod. viedla neovplyvnená alkoholom osobné motorové vozidlo zn. Škoda Felicia combi, EČV: XXXXX, po ceste II/499 označenej zvislou dopravnou značkou P1 "Daj prednosť v jazde!" ako vedľajšia cesta smerom od obce XXXXX, pričom v km 22,62 v obci XXXXX na križovatke tvaru "T" s cestou II/500 označenou zvislou dopravnou značkou P8 ako hlavná cesta, pri vchádzaní na hlavnú cestu a súčasnom odbočovaní vpravo, vošla s vozidlom priamo do jazdnej dráhy sprava po hlavnej ceste prichádzajúceho osobného motorového vozidla zn. Škoda Octavia, reg. č.: XXXXX, ktoré viedla XXXXX, nar. XXXXX, trvale bytom XXXXX č. XXXXX, okres XXXXX, Česká republika, následkom čoho došlo k zrážke vozidiel, v dôsledku ktorej vodička XXXXX utrpela zranenia, pre ktoré mala po dobu do 6 týždňov sťažený obvyklý spôsob života. 

	Preskúmaním príslušného spisového materiálu som zistil, že v predmetnej veci sa koná o trestnom čine, pre ktorý zákon ustanovuje  trest odňatia slobody, ktorého horná hranica neprevyšuje 5 rokov.

	V prípravnom konaní bol vykonaný výsluch obvinenej, svedka XXXXX, svedka-poškodeného XXXXX a svedkyne-poškodenej XXXXX, boli zabezpečené listinné dôkazy, príslušné znalecké posudky a taktiež boli zabezpečené správy o povesti obvinenej spolu s jej odpisom registra trestov.

Svedok-poškodený XXXXX vo svojej výpovedi zo dňa 12.04.2012 uviedol, že po poučení v zmysle ustanovenia § 46 ods. 1 Trestného poriadku vyhlasuje, že k trestnému konaniu sa nepripája.
 
Z predloženého spisového materiálu vyplýva, že obvinená nebola doposiaľ uznaná vinnou zo spáchania trestného činu, priestupku, resp. iného správneho deliktu. 

 Obvinená a poškodená s takýmto spôsobom vybavenia veci vyslovili súhlas a uzavreli dňa 25.06.2012 dohodu o zmieri podľa § 220 a nasl. Trestného poriadku, v zmysle ktorej si poškodená voči obvinenej neuplatňuje žiadnu náhradu škody, nakoľko táto bude hradená prostredníctvom poisťovne Allianz - Slovenská poisťovňa, a.s., pričom obvinená sa zároveň zaviazala, že prípadný vzniknutý rozdiel v sume hradenej uvedenou poisťovňou a zdokladovanou sumou zo strany poškodenej, bude hradiť z vlastných prostriedkov.

Peňažnú sumu určenú na všeobecne prospešné účely, ktorú obvinená zaplatila na účet tunajšej prokuratúry vo výške 100 EUR považujem vzhľadom na závažnosť spáchaného trestného činu, dotknutý verejný záujem, osobné a majetkové pomery obvinenej a jej doterajší život za primeranú. 

XXXXX nie je obvinená z trestného činu, ktorým bola spôsobená smrť osoby, nie je voči nej vedené trestné stíhanie pre korupciu, a ani trestné stíhanie proti verejnému činiteľovi alebo zahraničnému verejnému činiteľovi pre trestný čin spáchaný v súvislosti s výkonom ich právomoci a v rámci ich zodpovednosti.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je z hľadiska účelu trestného konania postačujúci.

	Preto bolo potrebné rozhodnúť tak ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Matej Izakovič
prokurátor